open-index/open-wikipedia-markdown huggingface dataset:
Mirnija (polārstacija)

**Mirnija** () ir vecākā Krievijas vissezonas polārstacija Arktīdā. Izvietojusies Deivisa jūras piekrastē Karalienes Mērijas krastā Mabusa ragā Makdonalda līča austrumu krastā. Izveidota 1956. gada 13. februārī Pirmās kompleksās antarktiskās ekspedīcijas laikā Starptautiskā ģeofizikas gada ietvaros. Nosaukta par godu pirmās krievu antarktiskās ekspedīcijas (1819-1821) kapteiņa Mihaila Lazareva kuģim «Mirnij». Līdz 1971. gadam Mirnija kalpoja kā galvenā PSRS antarktisko ekspedīciju administrēšanas un koordinēšanas stacija (pēc 1971. gada šīs funkcijas tika pārnestas uz staciju Molodjožnaja).

thumb|left|220px|Stacijas 50. gadadienai veltīta pastmarka
thumb|left|220px|Kapsēta Buromska salā
Jūras krastu stacijas rajonā veido 15-20 m augsta ledus barjera. Stacija izbūvēta uz četriem klinšu atsegumiem 1,8 km garumā gar piekrasti. Stacijas apvidū ledus vairoga biezums ir , bet jau  uz dienvidiem plato paaugstinās līdz . Gada vidējā gaisa temperatūra ir ap -11&nbsp;°C. Vidējais vēja ātrums - , maksimālais - . Vidēji gadā ir 104 dienas, kad vēja ātrums pārsniedz . Stacija atrodas pie polārā loka, polārā nakts netiek novērota, polārā diena ilgst no 10. decembra līdz 10. janvārim. Piekrastē lielāko gada daļu veidojas malasledus, kura platums ziemas beigās var sasniegt . Ap 3 km no krasta atrodas klinšainās Heisvela salas, uz vienas no kurām (Buromska salā) ierīkota kapsēta.

1956. gadā stacijā tika uzbūvētas 12 saliekamās paneļu ēkas uz tērauda fermu pamatiem, kā arī vairākas noliktavas un saimnieciskās ēkas. 1964. gadā stacijā jau bija 42 dažādas būves, lielākā daļa no kurām bija ieputinātas dziļi zem sniega. 1973. gadā tika sākta stacijas rekonstrukcija, kuras gaitā uz no ledus brīvajām Komsomoļskas un Radio sopkām tika uzbūvētas trīs divstāvu ēkas laboratorijām, kopkajītei, radiostacijai un personāla dzīvojamajām telpām, kā arī jauna elektrostacija (1977) un garāža. Elektroapgādi nodrošina trīs dīzeļģeneratori ar 320 kW jaudu katram. Telpu apsilde tiek nodrošināta ar elektrisko sildītāju palīdzību.

Galvenās pētniecības jomas Mirnijas stacijā ir glacioloģija, seismoloģija, meteoroloģija, jūras bioloģija, ģeomagnētisms.

Svarīga Mirnijas stacijas funkcija līdz 2007. gadam bija iekškontinentālās Vostokas stacijas apgāde, kas tika veikta ar ikgadējas traktortehnikas karavānas palīdzību. Stacijā funkcionē arī lidlauks vieglajām lidmašīnām.

## Atsauces

## Ārējās saites

* Крутой маршрут
* oxab's journal
Santome

**Santome** ( — ‘Svētais Toms’) ir Santomes un Prinsipi valsts galvaspilsēta. Atrodas Santomes salas ziemeļaustrumos Gvinejas līča krastā, gandrīz uz ekvatora. Tā ir valsts lielākā pilsēta un viena no nozīmīgākajām ostām. 2001. gadā Santomē dzīvoja 49,96 tūkstoši iedzīvotāju. Lielākoties ienākumi pilsētā ienāk no kakao eksporta. Santomes tuvumā Gvinejas līcī 20. gadsimta beigās tika atrasti naftas lauki.

## Vēsture
1493. gadā Santomi dibināja portugāļu tirgotāji. Uz Santomi portugāļi no Rietumāfrikas veda vergus, pirms viņus tālāk nosūtīja uz Latīņameriku. 16. gadsimtā pilsētu vairākas reizes nodedzināja franču pirāti un vergi, kuri pret portugāļiem izrādīja pretestību. 1975. gadā, kad Santome un Prinsipi ieguva neatkarību, Santome kļuva par valsts galvaspilsētu.

## Ārējās saites
Silāni

**Silāni** (silīcijūdeņraži, silīcija hidrīdi) — silīcija binārie savienojumi ar ūdeņradi, kopīgā formula SinH2n+2. Silāni ir piesātināto ogļūdeņražu analogi. Vienkāršākais silāns ir silīcija tetrahidrīds SiH4, ko sauc par monosilānu vai vienkārši par silānu.

## Fizikālās īpašības
Pēc molekulu uzbūves silāni līdzīgi alkāniem. Monosilāns SiH4 un disilāns Si2Н6 ir bezkrāsas gāzes ar pretīgu smaku, trisilāns Si3Н8 - bezkrāsas, indīgs, gaistošs šķidrums. Homologās rindas augšējie locekļi ir cietas vielas. Silāni šķīst etanolā, benzīnā, organosilānos, CS2. Silāniem un alkāniem ir līdzīgas formulas, bet dažādas īpašības.

## Īpašības
Silāni gaisā uzliesmo (Si2Н6) vai sadalās ar sprādzienu. Termiski visstabilākais ir monosilāns (saites enerģija Si—H = 364 kJ/mol).

Silāni ļoti viegli oksidējas. Pat pie sašķidrināta gaisa temperatūras skābekļa klātbūtnē monosilāns oksidējas uzliesmojot. Atkarībā no reakcijas apstākļiem, oksidēšanās rezultātā rodas vai nu SiO2, vai arī starpvielas:
: SiH4(gāzveida) + 2O2 → SiO2 + 2H2O ΔHo298 = −1357 kJ

Silāni ir labi reducētāji, tie pārveido КМnО4 par MnO2, Hg(II) par Hg(I), Fe(III) par Fe(II) utt. Silāni stabili neitrālā un skābā vidē, taču viegli hidrolizējas pat pie minimāla ОН− jonu daudzuma:
: SiH4 + 4ОН− → SiO44− + 4Н2↑
: SiH4 + 2Н2О → SiO2 + 4Н2↑
: SiH4 + 2NaOH + Н2О → Na2SiO3 + 4Н2↑

Reakcija norit kvantitatīvi un to var izmantot silāna kvantitatīvai noteikšanai. Sārma iedarbības rezultātā iespējams arī saraut saiti Si—Si:
: H3Si—SiH2—SiH3 + 6H2O → 3SiO2 + 10H2

Ar halogēniem silāni reaģē sprādzienveidīgi, pie zemām temperatūrām izveidojas silīcija halogenīdi.
Pie spiediena virs 50 atm monosilāns sadalās.

### Atšķirība no ogļūdeņražiem
Tā kā saites Si—Si un Si—H ir vājākas par saitēm C—C un C—H, silāni atšķiras no ogļūdeņražiem ar mazāku stabilitāti un paaugstinātu reaģēšanas spēju. Silānu blīvums, vārīšanās un kušanas temperatūras ir augstākas par attiecīgo ogļūdeņražu fizikālo lielumu vērtībām.

## Iegūšana
Parasti silānus iegūst, ar skābēm sadalot metālu silicīdus, piemēram, magnija silicīdu:
: Mg2Si + 4H+ → 2Mg2+ + SiH4↑

Monosilāna sintēzei izmanto trietoksisilāna sadalīšanos Na klātbūtnē uzsildītā (t=80&nbsp;°C) vidē:
: 4SiH(OC2H5)3 → SiH4↑ + 3Si(OC2H5)4

vai arī, izmantojot reakciju:
: Li[AlH4] + SiCl4 → SiH4↑ + LiCl↓ + AlCl3

## Pielietošana
Izmanto dažādās organiskās sintēzes reakcijās (lai iegūtu vērtīgus silīcijorganiskos polimērus), ļoti tīra silīcija iegūšanai mikroelektroniskās rūpniecības vajadzībām.

## Literatūra
* Б. Д. Степин, А. А. Цветков Неорганическая химия: Учебник для химических и химико-технологических специальных вузов. — М. —
.us

**.us** ir ASV Interneta augstākā līmeņa domēns (ccTLD). Domēna reģistrētājiem jābūt ASV pilsoņiem, rezidentiem vai organizācijām.

## Ārējās saites
* Domēna vārdu reģistrators
Leonīds Kizims

**Leonīds Kizims** (, dzimis , miris ) bija PSRS kosmonauts, PSRS un Krievijas militārpersona.

## Ārējās saites
* Kizima biogrāfija 
* Kizims Padomju Savienības Varoņu mājaslapā
Taklobana

**Taklobana** (, , ) ir pilsēta Filipīnās, Austrumu Visaju reģionā. Atrodas Leites salas ziemeļrietumu krastā pie Sanhuaniko šauruma. Taklobana dibināta 1770. gadā, pilsētas statusu ieguva 1952. gadā. Lai arī neietilpst Leites provincē, ir tās, kā arī Austrumu visaju reģiona centrs. Otrajā pasaules karā, kad tika okupēta Filipīnu galvaspilsēta Manila, Taklobana īslaicīgi bija Filipīnu administratīvais centrs.

## Atsauces

## Ārējās saites
1956. gada vasaras olimpiskās spēles

**1956. gada vasaras olimpiskās spēles** bija sešpadsmitās vasaras olimpiskās spēles. Tās no  līdz  notika Austrālijas pilsētā Melburnā. Oficiāli spēles atklāja Edinburgas hercogs Princis Filips. Olimpisko uguni iededza Rons Klārks. Sakarā ar karantīnas kārtību, jāšanas sacensības norisinājās dažus mēnešus agrāk Stokholmā, Zviedrijā. Šis bija otrs gadījums olimpisko spēļu vēsturē, kad sacensības norisinās divās valstīs. Pirmā reize bija 1920. gada Antverpenes olimpiādē, kad burāšanas braucieni norisinājās Nīderlandē. Tāpat šīs bija pirmās olimpiskās spēles, kas norisinājās dienvidu puslodē un nenotika Eiropā, Āzijā vai Ziemeļamerikā.

Melburnas olimpiskajās spēlēs piedalījās 72 valstis, kuras pārstāvēja 3314 sportisti. Kopumā tika sadalīti 145 medaļu komplekti 17 sporta veidos.

## Spēļu rīkošanas vietas izvēle
Melburna par 16. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Romā, Itālijā. Melburna par spēļu rīkošanas tiesībām apsteidza šādas pilsētas: Buenosairesa, Losandželosa, Detroita, Mehiko, Čikāga, Mineapolisa, Filadelfija, Sanfrancisko.

## Interesantākie fakti
* Olimpiskais čempions vesera un diska mešanā Harolds Konolijs (ASV) un Olga Fikotova Melburnā kļuva par pāri un vēlāk Prāgā apprecējās.
* ungāru bokseris Lāslo Pāps uzvarēja trešo reizi pēc kārtas.
* PSRS pirmo reizi ieguva vairāk medaļu nekā ASV.
* spēles Austrālijā sakarā ar lēnajiem sagatavošanas darbiem gandrīz tika atceltas.

## Medaļu kopvērtējums

## Latviešu tautības sportisti

Ievērojamākais sasniegums individuālos sporta veidos latviešu sportistiem bija Ineses Jaunzemes iespētais olimpisko spēļu rekords šķēpa mešanā (53,86 m), pārspējot pasaules rekorda īpašnieci Danu Zatopkovu (Čehoslovakija), kura palika ceturtā, arī viņas vīru Emilu Zātopeku vajāja neveiksmes un viņš soļošanā bija vien 6. vietā. Jaunzemes, tobrīd medicīnas studentes, starts izraisīja milzīgu publikas uzmanību, latvietes nopietnākā konkurente bija čīliete Marlēne Ārensa, kuru trenēja latvietis Edgars Laipenieks. Ilgu laiku tas bija lielākais latviešu sieviešu sportistu panākums olimpiskajās spēlēs.

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Olimpiskās spēles, kas notikušas Austrālijā
** **1956. gada vasaras olimpiskās spēles** — Melburna
** 2000. gada vasaras olimpiskās spēles — Sidneja

## Atsauces

## Ārējās saites

* SOK jumtalapa par Melburnas olimpiskajām spēlēm 
* Sports-Reference profils
1960. gada vasaras olimpiskās spēles

**1960. gada vasaras olimpiskās spēles** bija septiņpadsmitās vasaras olimpiskās spēles. Tās no  līdz  notika Itālijas galvaspilsētā Romā. Oficiāli spēles atklāja Itālijas prezidents Džiovanni Gronči. olimpisko uguni iededza Džankarlo Perišs. Romai bija uzticēts rīkot arī 1908. gada vasaras olimpiskās spēles, taču 1906. gada Vezuva izvirduma dēļ tās notika Londonā.

Romas olimpiskajās spēlēs piedalījās 83 valstis, kuras pārstāvēja 5338 sportisti. Kopumā tika sadalīti 150 medaļu komplekti 17 sporta veidos.

## Spēļu rīkošanas vietas izvēle
Roma par 17. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Parīzē, Francijā. Roma par spēļu rīkošanas tiesībām apsteidza Lozannu, Detroitu, Budapeštu, Briseli, Mehiko un Tokiju.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Itālijā notikušās olimpiskās spēles
** 1956. gada ziemas olimpiskās spēles — Kortīna d'Ampeco
** **1960. gada vasaras olimpiskās spēles** — Roma
** 2006. gada ziemas olimpiskās spēles — Turīna

## Ārējās saites

* SOK jumtalapa par Romas olimpiskajām spēlēm 
* Sports-Reference profils 
*
2014. gada FIBA Pasaules kauss

**2014. gada FIBA Pasaules kauss** bija 17. Pasaules čempionāts basketbolā, taču pirmais ar FIBA Pasaules kausa nosaukumu. Turnīrs notika no  līdz  sešās Spānijas pilsētās: Madridē, Barselonā, Seviljā, Barakaldo, Granadā un Laspalmasā. To organizēja Starptautiskā Basketbola federācija, Spānijas Basketbola federācija un turnīra organizācijas komiteja.

Par pasaules čempioniem piekto reizi čempionāta vēsturē kļuva ASV izlase, kas finālā uzvarēja Serbijas izlasi. Trešo vietu izcīnīja Francijas basketbolisti, kas spēlē par trešo vietu uzvarēja Lietuvas izlasi. Par turnīra vērtīgāko spēlētāju tika atzīts ASV izlases dalībnieks Kairijs Ērvings, taču turnīra rezultatīvākais spēlētājs bija Puertoriko pārstāvošais Hosē Huans Barea.

Ceturto reizi kopš 1986. gada Pasaules čempionāta turnīrā piedalās 24 valstsvienības.

## Arēnas

## Grupu turnīrs
### A grupa

|}

### B grupa

|}

### C grupa

|}

### D grupa

|}

## Izslēgšanas spēles

### Astotdaļfināli

### Ceturtdaļfināli

### Pusfināli

### Spēle par 3. vietu

### Fināls

## Vietu sadalījums

## Ārējās saites
* FIBA oficiālā mājaslapa
Darens Kolisons

**Darens Maikls Kolisons** (; dzimis  Kukamongas rančo, Kalifornijas štatā, ASV) ir amerikāņu basketbolists, spēlē saspēles vadītaja pozīcijā. Pašlaik (2014) pārstāv NBA klubu Sakramento "Kings". 2009. gada NBA draftā viņu izraudzījās Ņūorleānas "Hornets" ar kopējo 21. kārtas numuru. Pirms spēlēšanas NBA viņš pārstāvēja Kalifonijas Universitātes (UCLA) basketbola komandu NCAA turnīrā. Debijas sezonā NBA tika iekļauts NBA sezonas labāko jauno spēlētāju pirmajā izlasē.

## Statistika NBA

### Regulārā sezona

## Ārējās saites
Kolisons

**Kolisons** var būt:
* Darens Kolisons — amerikāņu basketbolists;
* Niks Kolisons — amerikāņu basketbolists.
Deku

**Deku** (īstajā vārdā **Andersons Luišs de Souza**, ; dzimis  Brazīlijā) ir bijušais Portugāles futbolists, pussargs. Ir saņēmis vairākus dažāda mēroga apbalvojumus.

Deku savu profesionāļa karjeru sāka 1996. gadā vietējā Corinthians kluba sastāvā. Vēl ir spēlējis Portugāles, Spānijas un Anglijas klubos. Kopš 2002. gada ir Portugāles pilsonis un šīs valsts izlasi pārstāv kopš 2003. gada. Deku ir viens no retajiem futbolistiem pasaulē, kam ir izdevies triumfēt UEFA Čempionu līgā divu dažādu klubu sastāvā: 2004. gadā ar Porto un 2006. gadā ar Barcelona. Portugāles izlases sastāva ir spēlējis divos Pasaules kausa izcīņas turnīros (2006 un 2010) un divos Eiropas čempoinātu finālturnīros (2004 un 2008).

## Sasniegumi
**Porto**

* Portugāles Premjerlīga: 1998–99, 2002–03, 2003–04
* Portugāles kauss futbolā: 1999–2000, 2000–01, 2002–03
* UEFA Čempionu līga: 2003–04
* UEFA kauss: 2002–03

**Barcelona**

* Spānijas La Liga: 2004–05, 2005–06
* Spānijas Superkauss: 2005, 2006
* UEFA Čempionu līga: 2005–06

**Chelsea**

* Anglijas Premjerlīga: 2009–10
* FA kauss: 2008–09, 2009–10
* FA Community Shield: 2009

**Fluminense**

* Brazīlijas A sērija: 2010, 2012

**Individuālie sasniegumi**

* UEFA gada klubu futbolists: 2003–04
* Portugāles Premjerlīgas gada labākais futbolists: 2003–04

## Atsauces

## Ārējās saites

* FC Barcelona profils
Fabjēns Bartēzs

**Fabjēns Alēns Bartēzs** (; dzimis  Lavelānā, Francijā) ir bijušais franču futbolists, vārtsargs. Savas profesionāļa karjeras laikā ir spēlējis Francijas, Monako un Anglijas klubu sastāvos. Francijas futbola izlasi pārstāvēja laika posmā no 1994. līdz 2006. gadam. 1993. gadā uzvarēja UEFA Čempionu līga Marseille kluba sastāvā. Kopā ar Francijas izlasi triumfēja 1998. gada FIFA Pasaules kausa izcīņā Francijā, uzvarēja 2000. gada Eiropas čempionātā, izcīnīja 2. vietu 2006. gada FIFA Pasaules kausa izcīņā.

## Sasniegumi
**Marseille**

* Francijas 2. divīzija: 1994–95
* UEFA Čempionu līga: 1992–93

**Monaco**

* Francijas Ligue 1: 1996–97, 1999–2000
* Trophée des Champions: 1997

**Manchester United**

* Anglijas Premjerlīga: 2000–01, 2002–03

**Francija**

* FIFA Pasaules kauss: 1998
* Eiropas čempionāts futbolā: 2000
* FIFA Konfederāciju kauss: 2003

## Ārējās saites
Gregs Henkoks

**Gregorijs Alans ''Gregs'' Henkoks** (; dzimis  Vitjērā, Kalifornijas štatā, ASV) ir profesionāls amerikāņu spīdvejists. Viņš ir 1997. gada Spīdveja Pasaules čempions. Līdz 2014. gadam viņš bija vienīgais spīdvejists, kas ir piedalījies visos Spīdveja GP posmos kopš seriāla sākuma 1995. gadā. Pirmo posmu izlaidis 2014. gada sezonā, kad pēc vairāk 177 posmiem nestartēja Vojensas posmā Dānijā. G. Henkoks ir pirmās Latvijas Grand Prix izcīņas uzvarētājs 2006. gadā.

## Speedway Grand Prix rezultāti

## Atsauces

## Ārējās saites
* Oficiālā mājaslapa
1936. gada vasaras olimpiskās spēles

**1936. gada vasaras olimpiskās spēles** bija vienpadsmitās vasaras olimpiskās spēles. Tās no  līdz 16. augustam notika Vācijas pilsētā Berlīnē. Oficiāli spēles atklāja Ādolfs Hitlers. Olimpisko uguni iededza Frics Šilgens. Šīs bija pēdējās olimpiskās spēles pirms Otrā pasaules kara un pēdējais gads, kad viena gada olimpiskās spēles (gan ziemas, gan vasaras) organizē viena un tā pati valsts.

Berlīnes olimpiskajās spēlēs piedalījās 49 valstis, kuras pārstāvēja 3963 sportisti.

## Spēļu rīkošanas vietas izvēle
Berlīne par 11. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Barselonā, Spānijā. Vienīgā pilsēta, kuru Berlīne uzveica par tiesībām rīkot olimpiādi, bija Barselona.

## Latvija olimpiskajās spēlēs

Latviju 1936. gada vasaras olimpiskajās spēlēs pārstāvēja 16 sportisti, kas startēja 6 sporta veidos. Latvijas sportisti izcīnīja 2 medaļas: sudrabu cīņas sportā Edvīns Bietags un bronzu vieglatlētikā Adalberts Bubenko. Latvijai šīs bija pēdējās vasaras olimpiskās spēles pirms 1940. gada PSRS okupācijas Otrā pasaules kara laikā.

## Interesanti fakti
thumb|270px|Berlīnes Olimpiskais stadions ar dalībvalstu karogiem.
thumb|270px|Vācijas komandas ienākšana stadionā atklāšanas laikā.
* 3075 skrējēji pirmo reizi ar stafeti nogādāja olimpisko spēļu vietā olimpisko uguni no Grieķijas - aizdedzinātu lāpu.
* Berlīnē katru dienu iznāca olimpisko spēļu avīze.
* Lenijas Rīfenštāles dokumentālajā filmā par olimpiskajām spēlēm 1939. gadā saņēma olimpiādes diplomu.
* britu airētājs Džeks Beresfords savās 5. spēlēs izcīnīja 5. medaļu.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Olimpiskās spēles, kas notikušas Vācijā
** 1936. gada ziemas olimpiskās spēles — Garmiša-Partenkirhene
** **1936. gada vasaras olimpiskās spēles** — Berlīne
** 1972. gada vasaras olimpiskās spēles — Minhene

## Atsauces

## Ārējās saites

* SOK jumtalapa par Berlīnes olimpiskajām spēlēm 
* Sports-Reference profils
Viktorija Bekhema

**Viktorija Karolīna Bekhema** (; dzimusi **Adamsa**  Hārlovā, Anglijā) ir britu dziedātāja, dziesmu autore, dejotāja, uzņēmēja, aktrise un modele. Savas karjeras sākumā bija britu popgrupas Spice Girls dalībniece, taču grupas izjukšanas brīdī turpināja dziedātājas karjeru, sasniegdama Lielbritānijas topa pirmo desmitnieku. Taču lielāku popularitāti viņa ir izpelnījusies ar modes dizaineres karjeru. Bekhema ir filmējusies piecās dokumentālajās filmās.

V. Bekhema ir precējusies ar vienu no slavenākajiem angļu futbolistiem Deividu Bekhemu. 2015. gadā pāra kopējā bagātība tika lēsta  naudas ieņēmumi bija 508 miljonu britu mārciņu apjomā.

## Atsauces

## Ārējās saites

* Oficiālā mājaslapa
Polārais loks

[thumb|300px|Polārie loki [Zemes kartē]]
**Polārais loks** ir paralēle katrā no planētas puslodēm, sākot no kuras līdz ģeogrāfiskajam polam ir apgabals, kurā vismaz divas reizes astronomiskā gada laikā 24 stundu periodā nenotiek diennakts gaišā un tumšā perioda maiņa. Sakarā ar atmosfēras refrakciju un Saules diska izmēru, polāro dienu iespējams novērot arī zemākos platuma grādos, bet polāro nakti - augstākos. Planētai var būt tikai divi polārie loki. Polāro loku atrašanās vietu nosaka planētas griešanās ass leņķis attiecībā pret ekliptiku.

## Zeme

[thumb|220px|left|Polārā loka zīme [Norvēģija|Norvēģijā]]
Uz Zemes polārie loki atrodas 66° 33′ 39″ ziemeļu un dienvidu platuma grādos un saucas attiecīgi par ziemeļu un dienvidu polārajiem lokiem. Ziemas saulgriežos (21.-22. decembrī) aiz ziemeļu polārā loka Saule neuzaust (aiz dienvidu - nenoriet), attiecīgi vasaras saulgriežos aiz ziemeļu polārā loka saule nenoriet, aiz dienvidu - neuzlec. Jo lielāks ir attālums no polārā loka pola virzienā, jo polārās dienas un nakts periods ir ilgāks.

Sakarā ar Zemes nevienmērīgo kustību pa orbītu polārā loka novietojums mainās. Diennakts laikā tas var mainīties par , gada laikā - par .

Ziemeļu puslodē polārais loks šķērso ASV (Aļaskā), Kanādas, Grenlandes, Īslandes, Norvēģijas, Zviedrijas, Somijas un Krievijas Federācijas teritorijas, dienvidu puslodē vairākās vietās šķērso Antarktīdas kontinentu.

## Skatīt arī
* Tropu loks
* Ekvators

## Atsauces

## Ārējās saites
Tadžs Gibsons

**Tadžs Džemijs Gibsons** (; dzimis  Bruklinā, Ņujorkas štatā, ASV) ir amerikāņu basketbolists, spēlē spēka uzbrucēja un centra pozīcijā. 2026. gadā pārstāv Nacionālās basketbola asociācijas (NBA) klubu Memfisas "Grizzlies" un aizvada savu 17. sezonu NBA.

## Karjera
Pirms spēlēšanas NBA viņš pārstāvēja Dienvidkalifornijas Universitātes basketbola komandu NCAA turnīrā. 2009. gada NBA draftā viņu izraudzījās Čikāgas "Bulls" ar kopējo 26. kārtas numuru pirmajā drafta izvēles kārtā. Savā pirmajā sezonā NBA tika iekļauts NBA sezonas labāko jauno spēlētāju pirmajā izlasē. "Bulls" sastāvā aizvadījis 8 sezonas, daudz spēlējot kā *sixt man* — spēlētājs, kas pirmais dodas uz maiņu aizstāt starta piecinieka spēlētāju.

2017. gada februārī "Bulls" aizmainīja T. Gibsonu un Dagu Makdermotu uz Oklahomasitijas "Thunder" pret Žofriju Laverņu, Entoniju Morovu un Kameronu Peinu. Vasarā viņš kā brīvais aģents pievienojās Minesotas "Timberwolves", atkal atgriežoties pie sava ilggadējā trenera "Bulls" sastāvā Toma Tibodo. 2019. gada vasarā T. Gibsons pievienojās Ņujorkas "Knicks", ko atkal trenēja T. Tibodo.

2022. gada vasarā T. Gibsons noslēdza līgumu ar Vašingtonas "Wizards", kur veterāns nospēlēja visu sezonu. 2023. gada septembrī spēlētājs noslēdza jaunu līgumu ar šo pašu klubu, taču pirms sezonas sākuma tka atbrīvots. 2023. gada decembrī viņš pievienojās T. Tibodo trenētajai Ņujorkas "Knicks", ar ko vairākkārt noslēdza īslaicīgus līgumus. 2024. gada pavasarī pievienojās Detroitas "Pistons", kur nospēlēja 5 spēles, bet vasarā noslēdza 3,3 miljonus dolāru vērtu viena gada līgumu ar Šarlotas "Hornets". 2025. gada 9. aprīlī viņš nospēlēja savu 1000. spēli NBA.

2026. gada februārī tika paziņots, ka 40 gadu vecumā T. Gibsons ir noslēdzis 2 gadu līgumu ar Memfisas "Grizzlies" un aizvadīs savu 17. sezonu NBA.

## Atsauces

## Ārējās saites
VersaEmerge

**VersaEmerge** ir amerikāņu rokgrupa, kas ir dibināta 2005. gadā Sentlūsijā, Floridas štatā, ASV. Grupa ir parakstījusi sadarbības līgumu ar ierakstu kompāniju Fueled By Ramen. Grupa ir izdevusi 3 EP un studijas albumu *[[Fixed At Zero]]*, kas tika laists klajā 2010. gada 22. jūnijā.

## Ārējās saites
* Oficiālā mājaslapa 
* MySpace profils
Lugo "Breogán"

**Lugo "Breogán"** (galisiešu: *Club Baloncesto Breogán S.A.D.*) ir profesionāls basketbola klubs, kas bāzēts Lugo, Galisijā, Spānijā. Klubs dibināts 1966. gadā. Savas mājas spēles klubs aizvada "Pazo dos Deportes" arēnā.

## Ārējās saites
* Kluba oficiālā mājaslapa
Heisvela salas

**Heisvela salas** () ir klinšainu salu grupa Deivisa jūras piekrastē ziemeļos no Mabusa raga. Galvenā 1 km² lielā Heisvela sala atrodas 3 km attālumā no piekrastes. Pārējās mazākās salas izvietotas starp piekrasti un Heisvela salu (Tokareva sala, Goreva sala, Porjadina sala, Buromska sala, Zikova sala, Fulmaru sala). Buromska salā ierīkota Mirnijas polārstacijas kapsēta. Heisvela sala un tai pieguļošais malasledus ir izdalīti kā aizsargājama teritorija.

Salas 1911.-1914. gadā atklāja un nokartēja Austrālāzijas antarktiskās ekspedīcija Daglasa Mosona vadībā. Salās bija liela imperatorpingvīnu kolonija un tās tika nosauktas par **Rūkeri salām** (*Rookery Islands*). 1955. gadā salu grupa tika pārdēvēta pēc galvenās salas nosaukuma.

## Atsauces
Brendons Rojs

**Brendons Rojs** (; dzimis  Sietlā, Vašingtonas štatā, ASV) ir amerikāņu basketbolists, spēlē uzbrūkošā aizsarga pozīcijā. Pašlaik (2013) pārstāv NBA klubu Minesotas "Timberwolves".

2006. gada NBA draftā viņu izraudzījās Minesotas "Timberwolves" ar kopējo 6. kārtas numuru pirmajā drafta izvēles kārtā. Pirms spēlēšanas NBA viņš pārstāvēja Vašingtonas Universitātes basketbola komandu Vašingtonas "Huskies", kurā spēlēja 4 gadus. Savā pirmajā sezonā NBA tika atzīts par sezonas labāko jauno spēlētāju. Vēl ir piedalījies trijās NBA visu zvaigžņu spēlēs (2008, 2009, 2010).

2011. gada nogalē, NBA lokauta laikā, viņš paziņoja par karjeras beigšanu traumu dēļ. Taču 2012. gada jūlijā parakstīja līgumu ar Minesotas "Timberwolves".

## Statistika NBA

### Regulārā sezona

|-
| align="left" | 
| align="left" | "Trail Blazers"
| 57 || 55 || 35,4 || 45,6 || **37,7** || 83,8 || 4,4 || 4 || **1,2** || 0,2 || 16,8
|-
| align="left" | 
| align="left" | "Trail Blazers"
| 74 || 74 || **37,7** || 45,4 || 34,0 || 75,3 || **4,7** || **5,8** || 1,1 || 0,2 || 19,1
|-
| align="left" | 
| align="left" | "Trail Blazers"
| **78** || **78** || 37,2 || **48,0** || **37,7** || 82,4 || **4,7** || 5,1 || 1,1 || **0,3** || **22,6**
|-
| align="left" | 
| align="left" | "Trail Blazers"
| 65 || 65 || 37,2 || 47,3 || 33,0 || 78,0 || 4,4 || 4,7 || 0,9 || 0,2 || 21,5
|-
| align="left" | 
| align="left" | "Trail Blazers"
| 47 || 23 || 27,9 || 40,0 || 33,3 || **84,8** || 2,6 || 2,7 || 0,8 || **0,3** || 12,2
|-
| align="left" | 
| align="left" | "Timberwolves"
| 5 || 5 || 24,4 || 31,4 || 0 || 70,0 || 2,8 || 4,6 || 0,6 || 0 || 5,8
|- class="sortbottom"
| style="text-align:center;" colspan="2"| Karjera
| 326 || 300 || 35,5 || 45,9 || 34,8 || 80,0 || 4,3 || 4,7 || 1 || 0,2 || 18,8
|- class="sortbottom"
| style="text-align:center;" colspan="2"| Visu zvaigžņu spēle
| 2 || 0 || 30,0 || 83,3 || 66,7 || 0 || 7 || 5 || 0,5 || 0,5 || 16,0
|}

### Izslēgšanas spēles

|-
| align="left" | 2009
| align="left" | "Trail Blazers"
| **6** || **6** || **39,7** || 45,9 || **47,1** || **87,0** || **4,8** || **2,8** || **1,3** || **1,2** || **26,7**
|-
| align="left" | 2010
| align="left" | "Trail Blazers"
| 3 || 1 || 27,7 || 30,3 || 16,7 || 77,8 || 2,3 || 1,7 || 0 || 0 || 9,7
|-
| align="left" | 2011
| align="left" | "Trail Blazers"
| **6** || 0 || 23,0 || **50,0** || 28,6 || 61,5 || 2,1 || **2,8** || 0,2 || 0 || 9,3
|- class="sortbottom"
| style="text-align:center;" colspan="2"| Karjera
| 15 || 7 || 30,6 || 44,2 || 32,6 || 80,9 || 3,3 || 2,6 || 0,5 || 0,6 || 16,3
|}

## Atsauces

## Ārējās saites
Čons Tese

**Čons Tese** (; dzimis  Nagojā, Japānā) ir bijušais Ziemeļkorejas futbolists, uzbrucējs. unZiemeļkorejas futbola izlases dalībnieks. Ziemeļkorejas izlases sastāva spēlējis 2010. gada FIFA Pasaules kausa izcīņā Dienvidāfrikā.

## Ārējās saites

* Kawasaki Frontale profils
Līza Džerārda

**Līza Džerārda** (; dzimusi  Melburnā, Austrālijā) ir austrāliešu mūziķe, dziedātāja un komponiste. 

Plašāk pazīstama ar darbību grupā *[[Dead Can Dance]]*, kur sadarbojās ar bijušo draugu Brendonu Periju. Savu mūziķes karjeru uzsāka 1981. gadā, kad iesaistījās dažādu mērogu muzikālos projektos. L. Džerārda ir saņēmusi Zelta globusa balvu par filmas "Gladiators" skaņu celiņu.

## Ārējās saites

* Oficiālā mājaslapa
Patriks Vieira

**Patriks Vieira** (*Patrick Vieira*; dzimis  Dakarā, Senegālā) ir Francijas futbola treneris un bijušais futbolists. Spēlējis pussarga pozīcijā,  bijis Francijas futbola izlases dalībnieks.

## Futbolista karjera
Savu profesionāļa karjeru sācis 1993. gadā *[[AS Cannes|Cannes]]* kluba sastāvā, taču vēlāk ir spēlējis dažādu valstu klubos. Lielākos panākumus P. Vieira guva ar *[[Arsenal FC|Arsenal]]* klubu, kā sastāvā viņš aizvadīja 279 spēles un guva 29 vārtus, laika posmā no 2002. līdz 2005. gadam bija kluba kapteinis. Ar *Arsenal* viņš ieguva trīs Premjerlīgas čempiontitulus. 2008. gada augustā interneta balsojumā tika atzīts par piekto labāko *Arsenal* visu laiku spēlētāju.

2011. gadā paziņoja par karjeras beigām.

Kopā ar Francijas izlasi triumfēja 1998. gada FIFA Pasaules kausa izcīņā, 2000. gada Eiropas čempionātā.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Trenera karjera
Trenera karjeru sāka kā *[[Manchester City F.C.|Manchester City]]* dublieru komandas treneris. No 2016. līdz 2018. gadam vadīja MLS klubu *[[New York City FC]]*. 2018. gada jūnijā kļuva par *[[OGC Nice]]* galveno treneri. 2020. gada decembrī pēc pieciem zaudējumiem pēc kārtas klubs atbrīvoja Vieiru no amata. 2021. gada jūlijā parakstīja trīs gadu līgumu ar *[[Crystal Palace F.C.|Crystal Palace]]*, kļūstot par komandas galveno treneri.

Vieiru klubs atlaida 2023. gada 17. martā pēc divpadsmit bez uzvarām aizvadītām spēlēm, ieskaitot trīs spēles bez neviena sitiena pa vārtiem, atstājot komandu trīs punktus virs izkrišanas zonas. Viņa pēdējā spēle bija 1:0 izbraukumā pret sāncenšiem Brighton & Hove Albion 15. martā. Viņa vietā stājās viņa priekšgājējs Rojs Hodžsons. 2023. gada jūlijā tika apstiprināts par Francijas kluba *[[RC Strasbourg Alsace|Strasbourg]]* galveno treneri. 2024. gada jūlijā pēc abpusējas vienošanās darbu Strasbūras klubā atstāja. 2024. gada novembrī kļuva par Itālijas A sērijas kluba *[[Genoa CFC|Genoa]]* galveno treneri.  Vieira pēc abpusējas vienošanās atstāja *Genoa* galvenā trenera amatu, komandai atrodoties A sērijas pēdējā vietā.

## Sasneigumi

### Spēlētāja karjera
**Arsenal**

* Anglijas Premjerlīga: 1997–98, 2001–02, 2003–04
* FA kauss: 1997–98, 2001–02, 2002–03, 2004–05
* FA Community Shield: 1998, 1999, 2002

**Inter Milan**

* Itālijas Serie A: 2006–07, 2007–08, 2008–09
* Supercoppa Italiana: 2006, 2008

**Manchester City**

* FA kauss: 2010–11

**Francija**

* FIFA Pasaules kauss: 1998
* Eiropas čempionāts futbolā: 2000
* FIFA Konfederāciju kauss: 2001

**Individuālie sasniegumi**

* Anglijas Premjerlīgas sezonas labākais spēlētājs: 2000–01
* Francijas gada futbolists: 2001
* FIFA 100

## Atsauces

## Ārējās saites
Gerrard

**Gerrard** var būt:

* Stīvens Džerards (*Steven Gerrard*) — angļu futbolists
* Līza Džerārda (*Lisa Gerrard*) — austrāliešu mūziķe
Malasledus

[thumb|250px|''National Geographic Explorer'' malasledū pie [Antarktīdas krasta]]
**Malasledus** ir nekustīgs, pie krasta nostiprinājies ledus jūru un okeānu piekrastēs. Veidojas ūdens sasalšanas periodā ledus masai nostiprinoties pie krasta, sēkļa vai pie aisberga, kas uzsēdies uz sēkļa. Var veidoties, kā ūdenim sasalstot uz vietas, tā arī piesalstot dreifējošam ledum. Malasledus var stiepties līdz pat vairākus simtus kilometru no krasta un saglabāties vairākus gadus, sasniedzot  biezumu. Paisuma vai vēja ietekmē malasledus var sadalīties un veidot pakledu.

## Atsauces

## Avoti
* Жуков Л. А. Общая океанология. — Л.: Гидрометиздат, 1976. 376 с.
Tabū

**Džeimss Luiss Gomezs** (; dzimis , ASV) labāk pazīstams ar savu skatuves vārdu **Tabū** (), ir amerikāņu mūziķis un aktieris, labāk pazīstams kā grupas *[[The Black Eyed Peas]]* dalībnieks.

## Biogrāfija
Tabū ir meksikāņu un Shoshone izcelsmes. Viņš ir dzimis Boil Heigtā, Kalifornijā un audzis Losandželosā, Kalifornijā. Tabū ir mācījies Gērvija izglītības centrā. Divas dienas pirms viņa 33. dzimšanas dienas, Tabū apprecējās ar Džeimiju Dizoni, Pasadenā, Kalifornijā 2008. gada 12. jūlijā. Pāra pirmais bērns bija, zēns, viņu sauc Džalens. Viņš ir dzimis 2009. gada 19. jūlijā. Viņam ir vēl viens dēls — vārdā — Džošs viņš ir dzimis 1993. gada 5. decembrī.

## Mūziķa karjera
Viņš pievienojās Black Eyed Peas 1995. gadā. Grupas biedri apl.de.ap un will.i.am viņu sākotnēji grupā sauca par Atbanu Klannu, bet viņš mainīja pseidonīmu pēc tam, kad mainījās ierakstu kompānija. 2001. gadā grupai pievienojās Steisija Fergusone. Tabū ir atpazīstams ar savām kung-fu-iedvesmotajām deju kustībām.(Viņš ir praktizējies Džīt Kun Do koncepcijās un ieguvis melno jostu Nindžutsu).

### Solo darbs
Sākot ar 2008. gadu Tabū veido solo albumu T.A.B.O.O. Tabū ir teicis, ka viņš cer sadarboties ar māksliniekiem, piemēram, Frankie J, E-40, Pitbull, un Kumbia Kings. Shakira, Blu Cantrell un Juanes.
Viņa mūzika iekļauta daudzu filmu skaņu celiņos, tostarp *Coach Carter*, *Juridiski Blonde*, *Harold & Kumar Go to White Castle* un *Barbershop 2*.

### Cita sadarbība
Agrāk Tabū sadarbojās ar *Yellowcard Ryan Key* sacerot dziesmu "Gotta Get It Now". Viņš ir sadarbojies arī ar sacīkšu reperi Dāvidu Rolasu rakstot dziemu "Morena" un reperi Funky Dog veidojot dziesmu "Get It". 2007. gada beigās, Tabū sadarbojies arī ar Mīrengu zvaigzni Džoanu Luisu Guerru par remiksu viņa hita dziesmai "La Llave de Mi Corazon". Turklāt viņš izveidoja remiksu dziesmai "La Paga" ar Juanes. Tabū strādāja ar Džordžu Pajonu un Andiju Vergasu izpildot Barakam Obamai veltītu dziesmu "Yes, we can" (Si Se Puede.). Viņš ir uzstājies kopā ar Juanes, FIFA Pasaules kausā 2010, dziedot dziesmu *La Paga*.

## Aktiera karjera
Tabū pirmā loma bija filmā Dirty ar Vaiklefu Džīnu, spēlējot Ramireza lomu. Pēc tam viņš parādījās 2007. gada filmā "Cosmic Radio" (Kosmiskai Radio), kurā piedalījās arī citas zvaigznes — Michael Madsen, Wes Studi, Irene Bedard, Daryl Hanna, Ricardo Chavira un citu plaši pazīstami mākslinieki. Viņš spēlēja varoni vārdā Vegas 2009. gada filmā Street Fighter: Legend no Chun-Li. Taboo parādījās arī kā tiesnesis par realitātes šovā MTV Top Pop Group.

## Piezīmes un atsauces

## Ārējās saites
*
Tūkstošgade

**Tūkstošgade** jeb **gadu tūkstotis** ir laika intervāls, kura garums ir tūkstoš gadi. Tūkstošgadi dēvē arī latīņu vārdā ***millennium***, kas ir saliktenis no vārdiem *mille* (tūkstotis) un *annus* (gads). Pirmā tūkstošgade sākās 1. gadā un beidzās 1000. gadā. Otrā tūkstošgade sakās 1001. gadā un beidzas 2000. gadā, savukārt trešā tūkstošgade sākās 2001. gadā. Ir cilvēki, kas uzskata, ka jaunā tūkstošgade sākas x000. gadā, respektīvi, viņiem trešā tūkstošgade sākās jau . Ja pie šī uzskata pieturas, tad pirmajā tūkstošgadē bija tikai 999 gadi.

## Ārējās saites
Arheji

**Arheji** jeb **arhebaktērijas** (*Archaea*, *Archaebacteria*) ir īpašs domēns (pēc Karla Vouza trīs domēnu sistēmas). Arheji ir vienšūnu prokarioti, kas molekulārā līmenī būtiski atšķiras gan no baktērijām, gan no eikariotiem. Atšķirības ir vērojamas olbaltumvielu sintēzes komponentēs, šūnu sieniņu struktūrā, bioķīmijā (tikai starp arhejiem ir sastopami metanogēni), kā arī noturībā pret ārējās vides faktoriem. Lielākā to daļa ir hemoautotrofi. Starp arhejiem (pēc 2003. gada datiem) ir zināms tikai viens parazītiskais organisms – *[[Nanoarchaeum equitans]]*. Pēc zinātnieku aplēsēm tiek uzskatīts, ka arheju kopējā biomasa uz planētas (1014 tonnas) pārsniedz visu pārējo dzīvības formu biomasu (2,4 tonnas).

## Atklāšanas vēsture

Atšķirības starp arhejiem un citām baktērijām 1977. gadā atklāja ASV zinātnieku grupa Karla Vouza vadībā, veicot 16S rRNS salīdzinošo analīzi. Mikroskopā vizuāli nav iespējams atrast atšķirības starp arhejiem un baktērijām. Arheji ir tuvi baktēriju grampozitīvajām formām un vairojas līdzīgi baktērijām, bināri daloties, pumpurojoties vai fragmentējoties.

## Morfoloģija

Arheju šūnu izmēri ir līdzīgi lielākajai prokariotu daļai – vidējais diametrs ap 1 μm. Vissīkākie starp arhejiem ir sugas *[[Nanoarchaeum equitans]]* pārstāvji – 0,4 μm. Šūnu forma ir visdažādākā. Sastopamas ir sfēriskas, iegarenas, spirāliskas, trīsstūra un taisnstūra formas. Daudziem arhejiem ir viciņas, kuru sastāvā, atšķirībā no baktērijām, ietilpst vairāku veidu flagellīni. Arheji nespēj sintezēt sarežģītus hidrolītiskus fermentus, tāpēc tie lielākoties spēj pārstrādāt tikai vienkāršākās organiskās vielas. Tomēr tie spēj eksistēt daudz plašākā ārējās vides diapazonā un ir mazāk no tās atkarīgi.

Bez 16S rRNS arhejiem ir arī citas unikālas īpatnības:

* Daudzas arheju šūnu sieniņu makromolekulas ir unikālas, bet tomēr tām nav baktērijām raksturīgā peptidoglikāna jeb mureīna. To funkcijas veic pēc uzbūves atšķirīgais pseidomureīns, tāpēc arheji ir nejutīgi pret penicilīnu u.c. antibiotikām, kas bloķē peptidoglikāna sintēzi.
* Membrānu lipīdi ir veidoti no glicerīna un terpenoīdu spirtiem, nevis no glicerīna un taukskābēm, kā tas ir baktērijām un eikariotiem.
* Ģenētiskajam materiālam ir virkne īpašību, kas arhejus tuvina eikariotiem (piemēram, intronu klātbūtne).
* Ribosomas pēc izmēriem ir līdzīgas baktēriju ribosomām, bet pēc formas – eikariotu ribosomām. Vairākas ribosomu olbaltumvielas ir unikālas.

## Ekoloģija

thumb|250px|Krāsaino termofīlo arheju plankumi (Jeloustonas nacionalais parks, ASV)
Arheji ir plaši izplatīti apkārtējā vidē, tostarp aizņemot nišas, kas nav pieejamas citām dzīvības formām. Karstajos avotos dzīvo termofīli, kas ir noturīgi temperatūrās +45 līdz +113 °С. Alkalofīli dzīvo sārmainā vidē (pH 9–11). Barofīli iztur 700 atm. spiedienu. Halofīli dzīvo sāls šķīdumos ar NaCl koncentrāciju 25–30%. Kserofīli izdzīvo pie minimāla mitruma līmeņa.

Arheji ir izplatīti kalnu iežos līdz 1000–1600 m zem jūras līmeņa. Tur dzīvo gan heterotrofās sugas, kas par oglekļa avotu izmanto ogļūdeņražus, gan hemoautotrofās metānoksidējošās sugas.

## Ārējās saites
Over (Drake dziesma)

***Over*** ir kanādiešu dziedātāja *[[Drake (mūziķis)|Drake]]* galvenais singls no viņa debijas albuma *[[Thank Me Later]]*. Dziesmu sarakstījis Dreiks kopā ar *[[Boi-1da]]*, un producējis *Boi-1da* kopā ar *Al Khaliq*. 2010. gada 8. martā singls tika izdots ciparu lejupielādei.

Dziesma no kritiķiem ieguva pozitīvu vērtējumu un iekļuva ASV un Kanādas divdesmit populārāko dziesmu vidū, līdz ar to kļūstot par Dreika ceturto singlu pēc kārtas, kas iekļūst ASV top divdesmit. Tas iekļuva arī ASV R&B un repa topa, top pieci, respektīvajos topos. Dziesma arī iekļuva Apvienotās Karalistes topā, kā arī tās R&B topā.

## Vietas topos

## Atsauces

## Ārējās saites
* Videoklips
Mabusa rags

**Mabusa rags** () ir ar no ledus brīvs zemesrags Deivisa jūras piekrastē. Izvietojies Karalienes Mērijas krastā un veido Makdonalda līča austrumu robežu. Ragu 1911.-1914. gada ekspedīcijas laikā atklāja Daglasa Mosona vadītā pētnieku grupa. Atkārtoti nokartēts 1955. gadā pēc operācijas *[[Highjump]]* materiāliem. Nosaukts operācijas *Windmill* ledlauža *Edisto* virsnieka Hauarda Mabusa (*Howard W. Mabus*) vārdā.

Mabusa ragā kopš 1956. gada atrodas vecākā Krievijas vissezonas antarktiskā polārstacija Mirnija.

## Atsauces
Daniele De Rosi

**Daniele De Rosi** (; dzimis  Romā) ir Itālijas futbola treneris un bijušais futbolists, spēlēja pussarga pozīcijā, bijis Itālijas futbola izlases dalībnieks. 18 gadus spēlējis savas dzimtās pilsētas Romas klubā *[[AS Roma]]*. 2024. gadā bijis *AS Roma* galvenais treneris. Kopš 2025. gada novembra ir A sērijas kluba *[[Genoa CFC|Genoa]]* galvenais trenris.

Kopā ar Itālijas izlasi triumfēja 2006. gada FIFA Pasaules kausa izcīņā. 2010. gada FIFA Pasaules kausa izcīņas finālturnīrā guva pirmos vārtus Itālijas izlasei šajā turnīrā.  paziņoja par karjeras beigšanu valstvienībā.

Pēc spēlētāja karjeras beigām kļuva par treneri. 2020. gada Eiropas čempionātā bija viens no Roberto Mančīni asistentiem, palīdzot komandai kļūt par Eiropas čempioniem. No 2022. gada oktobra līdz 2023. gada februārim bija B sērijas kluba SPAL galvenais treneris.  tika iecelts par *AS Roma* galveno treneri, stājoties amatā Žuzē Mouriņu vietā. Tomēr jau tā paša gada septembrī pēc neveiksmīga jaunās sezons sākuma klubs atbrīvoja De Rosi no galvenā trenara amata.  kļuva par *[[Genoa CFC|Genoa]]* galveno trenri.

## Sasniegumi
**Roma**

* Coppa Italia: 2006–07, 2007–08
* Supercoppa Italiana: 2007

**Itālija**

* FIFA Pasaules kauss: 2006

**Individuālie sasniegumi**

* Itālijas Serie A gada labākais jaunais futbolists: 2006
* Itālijas Serie A gada labākais futbolists: 2009

## Atsauces

## Ārējās saites
Keita Bosvorta

**Keita Bosvorta** (; dzimusi  Losandželosā, Kalifornijas štatā, ASV) ir amerikāņu kino un TV aktrise. Savu aktrises karjeru uzsāka 1998. gadā. Plašākai publikai kļuva pazīstama ar lomu 2002. gada filmā *[[Blue Crush]]*, vēl ir filmējusies filmās "Supermens atgriežas" (2006), *[[21 (filma)|21]]* (2008).

## Filmogrāfija

## Ārējās saites
Hakans Jakins

**Hakans Jakins** (; dzimis  Bāzelē) ir turku izcelsmes bijušais Šveices futbola uzbrucējs.

Šveices futbola izlasi pārstāv kopš 2000. gada. Ir piedalījies 2006. un 2010. gada FIFA Pasaules kausā, 2004. un 2008. gada Eiropas čempionātos.

Viņa vecākais brālis Murats Jakins arī bija profesionāls futbolists un pārstāvējis Šveices izlasi. Šobrīd futbola treneris.

## Karjeras statistika

|-
|1994-95||Concordia Basel||||||||||||||
|-
|1994-95||rowspan="3"|Basel||rowspan="3"|Super League||9||4||||||||
|-
|1995-96||34||6||||||||
|-
|1996-97||25||3||||||||
|-
|1997-98||Grasshopper||Super League||11||1||||||||
|-
|1997-98||rowspan="2"|St. Gallen||rowspan="2"|Super League||14||1||||||||
|-
|1998-99||20||7||||||||
|-
|1998-99||rowspan="3"|Grasshopper||rowspan="3"|Super League||6||2||||||||
|-
|1999-00||29||10||||||||
|-
|rowspan=2|2000-01||19||10||||||||
|-
|rowspan="4"|Basel||rowspan="4"|Super League||12||4||||||||
|-
|2001-02||27||14||||||||
|-
|2002-03||27||13||||||||
|-
|2003-04||6||3||||||||

|-
|2003-04||rowspan="2"|Stuttgart||rowspan="2"|Bundesliga||8||0||||||||
|-
|2004-05||1||0||||||||

|-
|2004-05||Galatasaray||Super League||2||0||||||||

|-
|2005-06||rowspan="4"|Young Boys||rowspan="4"|Super League||20||6||||||||
|-
|2006-07||31||10||||||||
|-
|2007-08||32||24||4||0||36||24
|-
|2008-09||||||||||||
291||108||||||||
9||0||||||||
2||0||||||||
302||108||||||||
|}

## Ārējās saites

* Oficiālā brāļu Jakinu mājaslapa
Reičela Bilsone

**Reičela Sāra Bilsone** (; dzimusi  Losandželosā, Kalifornijas štatā, ASV) ir amerikāņu kino un TV aktrise. Plašākai publikai kļuva pazīstama ar lomu TV seriālā *[[The O.C.]]*, vēl filmējusies filmās *[[The Last Kiss]]* (2006), "Lēcējs" (2008), "Ņujorka, es tevi mīlu" (*New York, I Love You*, 2009).

## Filmogrāfija
### Filmas
* 2006: *[[The Last Kiss]]*
* 2008: "Lēcējs"
* 2009: "Ņujorka, es tevi mīlu" (*New York, I Love You*)
* 2010: "Mūžības gaidās" (*Waiting For Forever*)

### TV seriāli
* 2003: *[[8 Simple Rules]]*
* 2003: "Bafija pret vampīriem" (*Buffy the Vampire Slayer*)
* 2003: *[[The O.C.]]*
* 2004: "Tas septiņdesmito šovs" (*That '70s Show*)
* 2007: *[[Chuck (seriāls)|Chuck]]*
* 2010: "Kā es satiku jūsu māti"
* 2011—2012: *[[Hart of Dixie]]*

## Ārējās saites
Makdonalda līcis

**Makdonalda līcis** () ir līcis Deivisa jūras piekrastē Karalienes Mērijas krastā starp Adamsa salu un Heisvela salām. Līcis ir tā platākajā vietā ap 20 km plats un iestiepjas sauszemē par 10 km. Līci atklāja Daglasa Mosona ekspedīcija (1911—1914). Nosaukts amerikāņu antarktiskās ekspedīcijas *Operations Windmill* kuģa *USS Burton Island* kapteiņa Edvīna Makdonalda (*Edwin A. McDonald*) vārdā. Līča austrumu krastā Mabusa ragā izvietojusies Krievijas polārstacija Mirnija.

## Atsauces
Robinju

**Robinju** (īstajā vārdā **Robsons de Souza** (); dzimis  Sanpaulu, Brazīlijā) ir brazīliešu bijušais futbolists, spēlēja uzbrucēja un pussarga pozīcijās.

Robinju bija Brazīlijas futbola izlases dalībnieks. Savu profesionāļa karjeru uzsāka vietējā *[[Santos FC|Santos]]* kluba sastāvā, ar ko izcīnīja divus A sērijas titulus. 2005. gadā pievienojies Spānijas komandai Madrides "Real", kuru rindās divreiz uzvarējis *[[La Liga]]* turnīrā. 2011. gadā ar *[[AC Milan]]* komandu ieguvis Itālijas A sērijas čempionu titulu. Vēlāk pārstāvējis klubus Brazīlijā, Ķīnā un Turcijā, bet karjeru noslēdzis *Santos*.

## Sasniegumi
**Santos**

* Brazīlijas A sērija: 2002, 2004
* Copa do Brasil: 2010

**Real Madrid**

* Spānijas La Liga: 2006—07, 2007—08
* Spānijas Superkauss: 2008

**Milan**

* Itālijas Serie A: 2010—11
* Supercoppa Italiana: 2011

**Guangzhou Evergrande**

* Ķīnas Superlīga: 2015

**İstanbul Başakşehir**

* Turcijas Superlīga: 2019—20

**Brazīlija**

* FIFA Konfederāciju kauss: 2005, 2009
* Copa América: 2007

## Atsauces

## Ārējās saites
Sāra Mišela Gelāra

**Sāra Mišela Prinsa** (dzimusi  Ņujorkā, Ņujorkas štatā, ASV), labāk pazīstama **Sāra Mišela Gelāra** (), ir amerikāņu kino un TV aktrise. Plašākai publikai kļuva pazīstama ar lomu TV seriālā "Bafija pret vampīriem", par ko saņēma *Teen Choice Awards* balvu un tika nominēta Zelta globusa balvai balvai. Vēl ir filmējusies filmās "Es zinu, ko jūs izdarījāt pagājušajā vasarā" (1997), "Bīstamie sakari" (1999), "Skubijs Dū" (2002), "Skubijs Dū 2: Briesmoņi savā vaļā" (2004).

## Filmogrāfija
* 1984: *[[Over the Brooklyn Bridge]]*
* 1988: *[[Funny Farm]]*
* 1989: *[[High Stakes]]*
* 1992: *[[Swans Crossing]]*
* 1993: *[[All My Children]]*
* 1997: "Es zinu, ko jūs izdarījāt pagājušajā vasarā"
* 1997: "Kliedziens 2"
* 1997: "Bafija pret vampīriem"
* 1998: *[[Small Soldiers]]*
* 1998: *[[Saturday Night Live]]*
* 1998: "Varenais Hils"
* 1999: *[[She's All That]]*
* 1999: *[[Simply Irresistible]]*
* 1999: "Bīstamās spēles"
* 1999: *[[Angel]]*
* 2000: "Sekss un lielpilsēta"
* 2001: *[[Harvard Man]]*
* 2001: *[[Grosse Pointe]]*
* 2002: "Skubijs Dū"
* 2004: "Simpsonu filma"
* 2004: "Skubijs Dū 2: Briesmoņi savā vaļā"
* 2004: "Niknuma varā" 
* 2005: *[[Robot Chicken]]*
* 2006: "Soutlendas stāsti"
* 2006: "Niknuma varā 2"
* 2006: *[[The Return (2006. gada filma)|The Return]]*
* 2006: *[[Happily N'Ever After]]*
* 2007: "Bruņurupuči Nindzjas"
* 2007: *[[Suburban Girl]]*
* 2008: *[[The Air I Breathe]]*
* 2009: *[[Possession (2009. gada filma)|Possession]]*
* 2009: *[[Veronika Decides to Die]]*
* 2010: *[[The Wonderful Maladys]]*
* 2011: *[[Ringer]]*
* 2012: *[[The Illusionauts]]*
* 2022: *[[Clerks III]]*
* 2022: *[[Do Revenge]]*

## Ārējās saites

*
Džordžs Lūkass

**Džordžs Valtons Lūkass** (; dzimis  Modesto, Kalifornijas štatā, ASV) ir amerikāņu filmu režisors, kinoproducents, scenāriju autors.  Viņš vislabāk pazīstams kā filmu sēriju "Zvaigžņu kari" un "Indiana Džonss" tēlu izveidotājs. Lūkass ir viens no ASV finansiāli visveiksmīgākajiem filmu producentiem.

Lūkass 1971. gadā nodibināja kompāniju *[[Lucasfilm]]*. 1975. gadā viņš izveidoja kompāniju *[[Industrial Light & Magic]]* filmu vizuālo efektu veidošanai, kas vēlāk kļuva par *Lucasfilm* nodaļu. 2012. gadā *Lucasfilm* tika pārdota kompānijai *[[The Walt Disney Company]]* par 4,05 miljardiem dolāru. Lielāko daļu naudas Lūkass plāno ziedot labdarībai, īpaši izglītības vajadzībām. Lūkass paziņojis, ka turpmāk nepiedalīsies lielbudžeta filmu tapšanā, bet pievērsīsies neatkarīgi finansētu filmu veidošanai.
Lūkass četras reizes bijis nominēts Amerikas Kinoakadēmijas balvai — par filmām "Amerikāņu grafiti" (1973) un "Zvaigžņu kari: Jaunā cerība" (1977) (abās filmās kā labākais režisors un scenārists). 1992. gadā Lūkass saņēma Ērvinga Tālberga memoriālo balvu.

## Filmogrāfija

## Atsauces

## Ārējās saites
Vilhelma II krasts

**Vilhelma II krasts** () ir Austrumantarktīdas piekrastes daļa gar Deivisa jūras krastiem. Stiepjas no Filhnera raga austrumos (66°27′S 91°54′E) līdz Penka ragam rietumos (66°43′S 87°55′E﻿﻿). Kopējais piekrastes garums ap . Austrumos robežojas ar Karalienes Mērijas krastu, rietumos - ar Leopolda un Astrīdas krastu. Krastā noplūst vairāki šļūdoņi, lielākais no kuriem ir Filipi glečers. Uz rietumiem no Posadovska līča piekrasti sedz Rietumu šelfa ledājs. Piekrastē izvietojies  augstais apdzisušais vulkāns Gausbergs.

Krastu 1902. gada 22. februārī atklāja vācu antarktiskā ekspedīcija Ēriha fon Drigalska vadībā un nosauca tā laika Vācijas imperatora  vārdā par **Imperatora Vilhelma II Zemi**.

## Atsauces
1908. gada vasaras olimpiskās spēles

**1908. gada vasaras olimpiskās spēles** bija ceturtās vasaras olimpiskās spēles. Tās no  līdz  notika Lielbritānijas galvaspilsētā Londonā. Spēles atklāja Lielbritānijas un Īrijas karalis Eduards VII. Šīs bija pirmās olimpiskās spēles, kuras notika Londonā, uz kuru tās pārcēla Vezuva izvirduma dēļ, jo sākotnēji tās bija plānotas Itālijā.

## Interesanti fakti
* Londonā pirmo reizi uz starta drīkstēja iziet tikai amatieri.
* Olimpiskajā stadionā pirmo reizi plīvoja dalībvalstu karogi.
* Tenisa sacensības notika gan ārā, gan slēgtā hallē.
* Olimpiskajā programmā pirmo reizi tika iekļauts ziemas sporta veids - daiļslidošana.
* Austroungārijas dubultmonarhiju pārstāvēja Austrijas, Bohēmijas un Ungārijas komandas.
* Maratona skrējienā piedalījās Londonā dzīvojošais latvietis Juris Liepiņš, kurš kā Georgs Linds tolaik dzīvoja Londonā un pārstāvēja Krievijas Impērijas komandu.

## Medaļu kopvērtējums

thumb|center|1000px|Olimpisko spēļu norise Vaitsitijas stadionā Londonā (1908. gada 24. jūlijs). 
## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Lielbritānijā notikušās olimpiskās spēles
** **1908. gada vasaras olimpiskās spēles** — Londona
** 1948. gada vasaras olimpiskās spēles — Londona
** 2012. gada vasaras olimpiskās spēles — Londona

## Ārējās saites

* SOK jumtalapa par Londonas olimpiskajām spēlēm 
* Sports-Reference profils